הרשות הממשלתית למים ולביוב . פעולות הרשויות המקומיות וספקי המים להבטחת איכות מי השתייה - ביקורת מעקב משרד מבקר המדינה ממליץ למשרד הבריאות לבקש מהמועצות האזוריות ומספקי המים שבתחומן דיווח מקוון שוטף ושיטתי על התקנת המז"חים ותקינותם. משרד מבקר המדינה מציין לפני משרד הבריאות כי עליו ליידע את המועצות האזוריות בדבר ספקי המים הפועלים ביישובים שבתחומן שאינם ממלאים את חובתם לאכוף על עסקים ועל משקים את התקנת המז"חים. מידע כאמור יאפשר להן לפעול בהתאם לסמכותן כדי להבטיח שספקי המים שבתחומן יחייבו את העסקים ואת המשקים בהתקנת המז"חים ללא דיחוי, בהתאם לתקנות משרד הבריאות ולהנחיותיו. משרד מבקר המדינה ממליץ למשרד הבריאות לדווח למועצה האזורית מטה אשר על התכתבותו עם ספקי המים הפועלים בתחומה אשר אינם ממלאים את חובותיהם למניעת זיהום מי השתייה ולפעול לאכיפת הנחיותיו. משרד מבקר המדינה ממליץ למשרד הבריאות ליידע את המועצות האזוריות בדבר ספקי המים הפועלים ביישובים שבתחומן שאינם ממלאים את הנחיות משרד הבריאות ולכתבן בכל פנייה לספקי המים ביישובים שבתחומן. משרד מבקר המדינה מציין לפני משרד הבריאות כי עליו לפעול לאכיפת הנחיותיו מול התאגיד והעירייה. משרד מבקר המדינה ממליץ למשרד הבריאות לתאם את הנחיותיו בנושא מול מינהל התכנון כדי שלא יינתנו היתרים לאנטנות בשטחי מאגרי מים ומגדלי מים. משרד מבקר המדינה מציין לפני תאגיד מי אונו כי עליו לתקן את הליקוי שעליו הצביע משרד הבריאות כבר לפני שמונה שנים, ולפעול בשיתוף עם העירייה להסרת מתקני השידור והאנטנות בשטח המאגר ומגדל המים, בהתאם לדרישת משרד הבריאות. מבקר המדינה רואה בחיוב את פעולתם של תאגידי המים לקידום התקנת המז"חים בעסקים החייבים בהתקנת מז"ח. משרד מבקר המדינה מציין לפני עיריית נשר כי במקרה של חריגה בבדיקת איכות המים עליה לערוך סקר חקירתי ולהכין דוח הכולל את הסיבות לזיהומים שהתגלו ואת הצעדים הנדרשים כדי להבטיח כי לא יישנו. על עיריית נשר להקפיד ולפרסם באתר שלה במרשתת את פרטי החריגות ואת אופן הטיפול בהן. משרד מבקר המדינה מציין לפני המועצה האזורית מטה אשר כי, כאמור לעיל, באחריותה ובסמכותה לקבוע את התנאים לאספקת מים לצרכנים כך שיימנע זיהום של מי השתייה. לפיכך עליה לנקוט את הצעדים הנדרשים שבסמכותה כדי להבטיח שספק המים הפועל בתחומה יפעל בהתאם לתקנות משרד הבריאות ולהנחיותיו, לרבות באמצעות האצלת הסמכות לוועד המקומי של אחיהוד, ככל שתמצא זאת לנכון. משרד מבקר המדינה מציין לפני הוועד המקומי במושב אחיהוד כי ככל ויוסמך לכך על ידי המועצה האזורית, עליו לדאוג שספק המים המקומי ימלא במלואן את הנחיות משרד הבריאות. יש לראות בחיוב את תיקון הליקוי. שירותי המים והביוב בטייבה ניתנים כיום באמצעות תאגיד המים מי עירון. 2020 , המעקב העלה כי עד מועד סיום הביקורת בפברואר4 כמפורט בלוח לא תוקן הליקוי בשני הקידוחים שמפעיל תאגיד מי עירון בטייבה. עם זאת, , התאגיד מסר שהמערכות הופעלו, אם כי 2020 בתגובה מעודכנת מיולי משרד מבקר המדינה מעיר לעיריית נשר על אי-שטיפת מאגרי מי השתייה שלה ועל אי-חיטוים, על אף הערת משרד מבקר המדינה בנושא בדוח הקודם, דבר שעלול היה לסכן את בריאות התושבים. משרד מבקר המדינה ממליץ למשרד הבריאות להדק את הפיקוח על שטיפת המאגרים בהתאם לתקנות ולהנחיות ולנקוט צעדים נגד רשויות וספקים שאינם פועלים כנדרש. משרד מבקר המדינה מציין לפני המועצה המקומית הר אדר כי אי-ביצוע הדיגום עלול למנוע גילוי של הימצאות מתכות במי השתייה במועד ובכך לסכן את בריאותם של התושבים, ועל כן עליה לבצע את הדיגום כנדרש. משרד מבקר המדינה רואה בחיוב את תיקון הליקוי ואת שטיפת מאגרי מי השתייה וחיטוים כנדרש. * משרד מבקר המדינה רואה בחיוב את פעולותיהם האמורות לעיל של תאגידי המים, כנדרש. משרד מבקר המדינה רואה בחיוב את תיקון הליקוי וביצוע הדיגום ביישובי תאגיד מי שיקמה. בביקורת המעקב נמצא כי היישובים שבביקורת הקודמת נמצא כי אחוז שלהלן) עמדו בתוכנית 6 ) (כמפורט בלוח75%-הדיגום בהם נמוך (פחות מ .2019 משרד מבקר המדינה ממליץ למשרד הבריאות לרכז את המידע בנוגע לקידוחים ייעודית, שבה ירוכזו נתוני הקידוחים, ובכלל GIS המופעלים באמצעות מערכת זה מקומם, תקפות האישור שניתן להם והדגשת הקידוחים שמימיהם נפסלו לשתייה. מערכת כזו תסייע למשרד הבריאות לעקוב ביעילות אחר מצבם של הקידוחים ולפקח עליהם ותתרום לשקיפות המידע לציבור. מבקר המדינה רואה בחיוב את עמידת הספקים בתוכנית הדיגום שנקבעה .2019 להם בשנת משרד מבקר המדינה ממליץ למועצות האזוריות גזר, משגב, עמק חפר, מטה בנימין, חבל יבנה וגן רווה לפעול לכך שהדיגום בישובים יבוצע בהתאם להנחיות משרד הבריאות, לרבות באמצעות האצלת הסמכות לוועדים המקומיים ככל שימצאו זאת לנכון. משרד מבקר המדינה מציין לפני המועצה המקומית הר אדר, והוועדים המקומיים של היישובים יציץ, חולדה, כפר בן נון, גזר, סלאמה, קבוצת יבנה, גאליה, נטעים, כפר הנגיד כי ככל ותואצל להם הסמכות לכך מאת המועצה האזורית, ומבלי לגרוע מסמכותה של המועצה האזורית הרלבנטית בנושא, עליהם להקפיד שספקי המים הפועלים בתחומם יעמדו בתוכנית הדיגום. משרד מבקר המדינה ממליץ למשרד הבריאות ליידע את המועצות האזוריות גזר, משגב, עמק חפר, מטה בנימין, חבל יבנה וגן רווה כי יש ספקי מים הפועלים בתחומן שאינם עומדים בהיקף הדיגום הנקבע להם, כדי שהמועצות יוכלו לפעול בהתאם לאחריותן ולסמכותן ולוודא שספקי המים הפועלים ביישובים שבתחומן ימלאו את הנחיות משרד הבריאות ויבצעו את הדיגום בהיקף שנקבע להם, כדי להבטיח את בריאות התושבים. מי שתייה הם צורך קיומי בסיסי ומשאב לאומי חיוני ואסטרטגי. החשיבות שבמניעת זיהום מי השתייה והחובה לוודא כי המים יעמדו בתקנים הנדרשים מחייבות שספקי המים ינקטו את כל הפעולות הנדרשות לתחזוקה נאותה של מערכות המים ולבקרה על איכות המים המסופקים. ממצאי דוח זה מעידים כי חלק ניכר מהגופים המבוקרים תיקנו את הליקויים שעליהם הצביע הדוח הקודם, בעיקר בתחום רישוי הקידוחים, ביצוע תוכנית הדיגום והפיקוח על התקנת המז"חים, אולם יש גופים מבוקרים שטרם תיקנו ליקויים אלה. נמצא כי עדיין יש ספקי מים שאינם ממלאים את הוראות החוק והנחיות משרד הבריאות בתחומים אלה, וכן בתחום תיקון הליקויים שמצא משרד הבריאות, לאספקת מים תקינה. אי-מילוי הוראות החוק והנחיות משרד הבריאות ואספקת מים באיכות שאיננה תקינה עלולים לסכן את בריאות התושבים. מומלץ כי משרד הבריאות ינקוט צעדי אכיפה נגד ספקים שאינם ממלאים את הוראות החוק והנחיות המשרד ויְיַדע את הרשויות המקומיות, ובכלל זה את המועצות האזוריות כדי שיוכלו לפעול בהתאם לסמכותם ולוודא שספקי המים ליישובים בתחום סמכותן ינקטו את הצעדים הנדרשים להבטחת איכות מי השתייה, לרבות באמצעות האצלת הסמכות לוועדים המקומיים. על ספקי המים, על הרשויות המקומיות, ובכלל זה המועצות האזוריות והוועדים המקומיים ככל ותואצל להם הסמכות לכך, ועל משרד הבריאות לפעול לתיקון הליקויים שנמנו בדוח זה כדי להבטיח כי יסופקו לציבור מי שתייה באיכות הנדרשת, וכי הציבור יקבל דיווח מלא ומדויק על איכות מי השתייה המסופקים לו, ובכלל זה לשקול אם וכיצד לדווח לציבור על ספקי מים שאינם ממלאים אחר הנחיותיו להבטחת איכות מי השתייה. משרד מבקר המדינה מציין לפני עיריית נשר כי עליה להכין בסיס נתונים מלא של העסקים בתחומה החייבים בהתקנת מז"ח. בסיס נתונים מעודכן יאפשר לה לפקח על התקנת המז"חים בעסקים ועל בדיקת תקינותם בהתאם לתקנות, כדי למנוע זיהום של מי השתייה. משרד מבקר המדינה ממליץ למשרד הבריאות לבחון את נוהלי ביצוע הסקר התברואי ופרסומו במקרה של חריגות באיכות מי השתייה, לרבות גיבוש מתכונת פרסום אחידה לכלל הספקים ודרישה מספקי המים לבצע את הסקרים ולפרסמם במתכונת שיקבע. משרד מבקר המדינה רואה בחיוב את תיקון הליקויים המהותיים שנמצאו בביקורת משרד הבריאות על ידי תאגיד מי גבעתיים. משרד מבקר המדינה מציין לפני תאגיד המים מי אביבים כי עליו להשלים את תיקון הליקויים שהצביע עליהם משרד הבריאות. כמו כן, משרד מבקר המדינה מציין לפני משרד הבריאות כי עליו לפעול לאכוף את הנחיותיו כלפי התאגיד. משרד מבקר המדינה מציין לפני הוועד המקומי של קיבוץ תל יוסף כי עליו לפעול להבטחת איכות מי השתייה במערכת האספקה בהתאם להנחיותיו של משרד הבריאות. משרד מבקר המדינה ממליץ למשרד הבריאות לאכוף את הנחיותיו וליידע את המועצה האזורית הגלבוע בדבר ליקויים שנמצאו בפעולות ספקי המים שבתחומה. מידע זה יאפשר לה לפעול בהתאם לאחריות המוטלת עליה לשמור על בריאות התושבים ולנקוט את הצעדים הנדרשים בהתאם לסמכויותיה כדי להבטיח שספקי המים יספקו מים באיכות הנדרשת. משרד מבקר המדינה ממליץ למועצה האזורית מטה אשר לפעול להסדרת אישור הקידוח בקיבוץ סער, לרבות באמצעות האצלת הסמכות לוועד המקומי של קיבוץ סער ככל שתמצא זאת לנכון. משרד מבקר המדינה מציין לפני הוועד המקומי של קיבוץ סער כי ככל ותואצל לו הסמכות כאמור, עליו לפעול לכך שספק המים הפועל בתחומו יפעל להסדרת אישור הקידוח שהוא מפעיל.
משרד מבקר המדינה מציין כי כאמור, המועצות המקומיות והמועצות האזוריות מוסמכות לטפל בכל עניין הנוגע לציבור בתחום המועצה, ובין היתר לקבוע את התנאים לאספקת מים לצרכנים כך שיימנע זיהום של מי השתייה, ולפיכך יש בכוחה של המועצה האזורית מטה אשר לאכוף על הספק המקומי לפעול כנדרש. משרד מבקר המדינה ממליץ למשרד הבריאות לזרז את הטיפול בעניין הקידוחים הפועלים ללא אישור. במקרים של סכנה מוחשית של זיהום בשל פעילות בתחום אזורי המגן של הקידוח, וכשיש מקור מים חלופי, על משרד הבריאות לנקוט צעדים להפסקת אספקת המים מהקידוחים הפועלים ללא אישור.